Curtea Penală Internațională a respins un apel formulat de Venezuela împotriva deciziei de reluare a unei anchete privind comiterea de crime împotriva umanității, informează Rador Radio România.
Judecătorii de la Curtea Penală Internațională (CPI) au respins apelul formulat de Venezuela împotriva deciziei de a se relua o anchetă a Tribunalului de la Haga cu privire la acuzațiile de comiterea de crime împotriva umanității.
Venezuela a încercat să oprească ancheta în legătură cu moartea a peste o sută de protestatari antiguvernamentali în 2017. Curtea de Apel a CPI a anunțat că nu a constatat niciun motiv convingător de a nu relua anchetarea în acest caz.